מרי פופינס

מרי פופינס (באנגלית: Mary Poppins) היא דמות שיצרה פמלה לינדן טרוורס, המופיעה בשמונה ספרים ובסרטי קולנוע של וולט דיסני ב־1964 וב־2018. ספרי מרי פופינס זכו להצלחה רבה ותורגמו לשפות רבות, אך הסרט של וולט דיסני באמצע שנות השישים הוא שפרסם את הדמות ברחבי העולם כולו. רק בגיל 80 גילתה טרוורס שאת הרעיון לאומנת מעופפת קיבלה מסיפור שהמציאה בילדותה, כדי להעלים את הבהלה והנטישה שחשה כאשר אמה יצאה מהבית בהכרזה שהיא הולכת לעבור לגור במדינה אחרת. מרי פופינס היא אישה מסתורית בעלת כוחות קסם שנכנסת לבית משפחת בנקס בסמטת עץ הדובדבן 17, לונדון, למלא תפקיד של אומנת לילדי המשפחה, ומאז הגעתה דבר במשפחה אינו כפי שהיה טרם הגעתה. מאיירת הספרים הראשונים הייתה מרי שפארד(אנ'), בתו של מאייר הספר פו הדב, ארנסט שפארד. בשנת 1934 יצא לאור הספר הראשון בסדרת ספרי "מרי פופינס", אותו כתבה טרוורס בזמן שהחלימה ממחלה. לאור הצלחת הספר פנתה טרוורס לכתוב סדרה של ספרי "מרי פופינס", דבר בו השקיעה את כל חייה. ספרי הסדרה הם: מרי פופינס (1934) מרי פופינס חוזרת (1935). מרי פופינס פותחת את הדלת (1944). מרי פופינס בגן הציבורי (1952). מרי פופינס מ-A עד Z ספר לימוד לילדים (1963). מרי פופינס במטבח ספר בישול עם סיפור (1975). מרי פופינס בשדרת עץ הדובדבן (1982). מרי פופינס והבית השכן (1989). המשוררת דליה רביקוביץ הייתה הראשונה שתרגמה את "מרי פופינס" לעברית בשנת 1961. היא העמידה תרגום פיוטי בשפה מהודרת ואף עברתה את שמות הילדים לחנה ומיכאל. בשנת 2018 תרגמה גילי בר-הלל את "מרי פופינס" תרגום נוסף אשר בו התפרסמו לראשונה בעברית שני פרקים נוספים. האחד הוא "יום שלישי הרע" והשני נקרא "גברת קודי"- פרק שהושמט מתרגומה של רביקוביץ. ערך מורחב – מרי פופינס (סרט) ערך מורחב – מרי פופינס חוזרת בשנת 1964 קיבלו אולפני דיסני את הזכויות להפיכת הספר לסרט לאחר ניסיונות מרובים שהחלו כבר בשנת 1948, וכך התפרסמה בכל רחבי העולם הדמות החמה והאוהבת של האומנת שבאה עם הרוח. את תפקיד מרי פופינס שיחקה ג'ולי אנדרוז שזכתה על התפקיד בפרס האוסקר הראשון שלה. הסרט זכה ב-4 פרסי אוסקר נוספים. עם סיום הפקת הסרט קיבל הבמאי רוברט וייז חשיפה בלעדית מוולט דיסני לחומרים המצולמים. חשיפה זו הובילה אותו ללהק את אנדרוז לסרט "צלילי המוסיקה". הסרט המוזיקלי של דיסני נחשב ליצירת מופת, אך טרוורס לא התלהבה מהפרשנויות של ספרה וטענה שדיסני לא הבין ואף פירש לא נכון את הדמויות והרס את הסיפור. באולפני דיסני, לעומת זאת, טענו שבזמן הצילומים הייתה טרוורס שחצנית, שתלטנית וחסרת כל הומור, מה שהפך את העבודה איתה לקשה מאוד. תהליך עשיית הסרט, והמתח ששרר בין טרוורס לדיסני ואנשיו, הוא הבסיס לסרט "להציל את מיסטר בנקס". בשנת 2018 יצא סרט ההמשך 'מרי פופינס חוזרת' למסכי הקולנוע בבימויו של רוב מרשל. בסרט "המשאלה" שיצא בשנת 2023 היא אוזכרה בתור אחד המשאלות שהושמדו בסרט. ערך מורחב – מרי פופינס (מחזמר) בשנת 2004 הועלה המחזמר מרי פופינס על במות לונדון. המחזמר הצליח מאוד וזכה בתשע מועמדויות לפרס אוליבייה. בשנת 2006 הועלה המחזמר בהפקת דיסני גם על במות ברודוויי. המחזמר היה מועמד לשבעה פרסי טוני וזכה באחד (על עריכה מוזיקלית). במהלך שנת 2019 עתידה לעלות בתיאטרון הבימה גרסה בעברית, עיבוד של גרסת 2006. גיא שרמן, לא רק הבייביסיטר המושלמת: מרי פופינס בגרסה קצת אחרת, באתר ynet, 20 במאי 2018 עופרה רודנר, תרגום חדש ומעולה ל"מרי פופינס": אל תקראו לה מותק, באתר הארץ, 30 במאי 2018 גילי איזיקוביץ, מרי פופינס, האומנת האפלה שלי, באתר הארץ, 12 ביוני 2018 ענת עינהר, "מרי פופינס": כשאגדת הילדים מתגלה כמניפסט פמיניסטי, באתר ynet, 7 ביולי 2018 עמית סלונים‏, "מרי פופינס": התרגום החדש ממחיש עד כמה הספר הקדים את זמנו, באתר וואלה, 19 ביולי 2018 דנה קסלר, ‏ניסיון ההתאבדות, הבית הכאוטי והקשר היהודי: מרי פופינס חוזרת, באתר מעריב אונליין, 8 בדצמבר 2018 מרי פופינס, באתר אנציקלופדיה בריטניקה (באנגלית) מרי פופינס, במסד הנתונים הקולנועיים IMDb (באנגלית) מרי פופינס, באתר MusicBrainz (באנגלית) שיר לב-ארי, שובה של המטריה, באתר ישראל היום, 22 ביוני 2018